Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 515/13/8811	Trebišov, 17.10.2013
EEČ : 2-69-572-2013

U Z N E S E N I E

Trestná vec:	obvinený XXXXX  
Prečin:	Poisťovací podvod podľa § 223 odsek 1 Trestného zákona v štádiu pokusu podľa § 14 ods. 1 Tr. zákona  číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely 50,00 €: Materská škola "Mier", ul. Hviezdoslavova 422/3, XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-342/OEK-13.
28.08.2012 v mieste bydliska prostredníctvom finančného agenta uzatvoril s poisťovňou Allianz - Slovenská poisťovňa a.s., XXXXX poistnú zmluvu Flexi život č. 0358466421, pričom pri uzatváraní zmluvy do zdravotného dotazníka uviedol nepravdivé údaje o svojom zdravotnom stave a následne dňa 10.12.2012 v pobočke Allianz - Slovenská poisťovňa v Trebišove nahlásil poistnú udalosť na základe ktorej si uplatnil nárok na poistné plnenie z uvedenej poistnej zmluvy tým, že dňa 31.08.2012 pri kosení trávy mu neznámy predmet odskočil do ľavého oka a následne po niekoľkých dňoch nastal silný zápal v ľavom a neskôr aj v pravom oku, kde s hlásením doložil lekárske správy s nevyhnutným časom liečenia od 31.08.2012 do 30.11.2012 a potvrdením, že úraz zanechá trvalé následky, pričom šetrením bolo zistené, že obvinený uvedený úraz utrpel už pred uzatvorením poistnej zmluvy a to dňa 27.08.2012, kde bol pobitý známou osobou v krčme, na základe ktorého poistné plnenie zo strany poisťovne Allianz - Slovenská poisťovňa vo výške 900,- € bolo zamietnuté.

Odôvodnenie: 
Uznesením vyšetrovateľa Okresného riaditeľstva PZ, Odbor kriminálnej polície, Oddelenie ekonomickej kriminality XXXXX pod sp.zn. ORP-342/OEK-TV-2013 zo dňa 26.08.2013 je obvinený XXXXX stíhaný za prečin poisťovacieho podvodu podľa § 223 ods. 1 Tr. zák. spáchaného v štádiu pokusu podľa § 14 ods. 1 Tr. zák., na tom skutkovom základe ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o trestnom čine, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

	Obvinený a poškodená strana s týmto postupom vyslovili súhlas. Obvinený slobodne a vážne vyhlásil, že spáchal skutok, za ktorý je stíhaný a poškodenej strane nevznikla žiadna škoda.  

	Obvinený zložil dňa 23.09.2013 na účet Krajskej prokuratúry Košice peňažnú sumu na všeobecne prospešné účely vo výške 100,- €. Obvinený určil, že 50 % zo zloženej sumy, t.j. 50,- € pripadá štátu na peňažnú pomoc poškodeným podľa osobitného predpisu a 50 % zo sumy, t.j. 50,- € pripadá rodičovskému združeniu pri Materskej škole  „Mier“ na ul. Hviezdoslavovej č. 422/3 v meste XXXXX, číslo účtu: 0105833842/0900, vedený v Slovenskej sporiteľni, pobočka XXXXX. 

	Vzhľadom na povahu a závažnosť spáchaného činu, na mieru ako bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Po vykonateľnosti uznesenia a schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby zo sumy 100,- € bolo poukázaných 50 %, t.j. 50,- € štátu na peňažnú pomoci poškodeným podľa osobitného predpisu a 50 %, t.j. 50,- € rodičovskému združeniu pri Materskej škole „Mier“ na ul. Hviezdoslavovej č. 422/3 v meste XXXXX, číslo účtu: 0105833842/0900, vedený v Slovenskej sporiteľni, pobočka XXXXX. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor